stanford-oval/wikipedia huggingface dataset:
E. W. Pakkala
Teokset

Kirkkojen taiteellinen asu. Tekijä, 1913.
Herätys. WSOY, 1917.
Herännäisyyden voima. WSOY, 1919.
Raamatullinen päivän sana : mietittäväksi kuukauden kunakin päivänä. WSOY, 1926.
Jumala ja hänen valtakuntansa tuleminen : synodalikirjoitus Tampereen hiippakunnan pappein kokoukseen v. 1927. Kustantaja tuntematon, 1927.
Kuinka Jumala opettaa rakastamaan? Suomen ev.-lut. pyhäkouluyhdistys, 1936.
Eliaan hengellä ja voimalla : saarna 5. 9. 1937 Helsingin Vanhassa kirkossa. Suomen ev.-lut. pyhäkouluyhdistys, 1937.
Iankaikkinen elämä : Suomen kotien hartauskirja. WSOY, 1937.
Hyvän Paimenen kutsu. Kustantaja tuntematon, 1938.
Herra sen tekee : Helsingin Vanhassa kirkossa pidettyjä saarnoja. WSOY, 1938.
Jumalan sanaa kodeistaan poistuneille. Kotij. rovasti, 1940.
Herran kansa. Kuva ja sana, 1944.
Nykyinen henkien taistelu : adventtiajan saarnaa. Kirjapaja, 1944.
Minun Vapahtajani. Kirjapaja, 1945.
Elämän veden virta ; pikakirjoittanut ja julkaissut Jussi Kuoppala. Kirjapaja, 1946.
Herran sana vuoden jokaiselle päivälle. Kuva ja sana, 1948.
Hartauden kultainen kirja : Raamatun sanoma kirkkovuoden jokaiselle päivälle, koonnut Eino Kiuas. Kirjapaja, 1948.
Parannuksen armo. Herättäjä-yhdistys, 1983.
Aiheesta muualla

Vapaasti ladattavia E. W. Pakkalan e-kirjoja Projekti Lönnrotista.
Google Assistant

| Google Assistant |
| --- | --- |

 Google Assistant Pixel XL -puhelimessa.
Kehittäjä:  Google
Kehityshistoria
Ensijulkaisu:  toukokuu 2016
Tiedot
Käyttökielet:  useita, ei suomi
Alusta:  Android 5.0 tai uudempi Wear OS 3.0 tai uudempi Google Home
Aiheesta muualla
Verkkosivusto
Google Assistant on Googlen kehittämä puheentunnistuksella toimiva virtuaaliavustaja. Se esiteltiin toukokuussa 2016 I/O 2016 -tapahtumassa.
Käyttö ja ominaisuudet

Google Assistant aktivoidaan sanomalla ”Okay Google”, ”OK Google” tai ”Hey Google”. Google Assistant osaa keskustella käyttäjänsä kanssa ja kääntää lauseita Google-kääntäjän avulla. Puhetunnistuksen avulla Google Assistant voi tehdä arkipäiväisiä asioita, kuten hakea tietoa internetistä, ajoittaa tapahtumia ja hälytyksiä, auttaa navigoinnissa, varata elokuvaliput, muuttaa käyttäjän laitteen asetuksia sekä näyttää tietoa käyttäjän Google-tililtä.
Saatavuus

Google Assistant oli aluksi saatavilla vain Googlen omille Pixel-puhelimille ja Google Home -älykaiuttimelle. Helmikuussa 2017 julkaistun Android Wear 2.0 -päivityksen myötä se tuli saataville myös Android Wear -älykelloille. Maaliskuussa 2017 Google Assistant tuli saataville myös joillekin kolmannen osapuolen Android-puhelimille, joiden käyttöjärjestelmä on Android 6.0 tai uudempi. Google Assistant tuki aluksi vain englannin, hindin ja saksan kieliä.
Google Assistantin tuki älykellojen Wear OS 2 -käyttöjärjestelmälle päättyi 31.8.2023.
Aiheesta muualla

Verkkosivut (englanniksi)
Elasmus maculatipennis

| Elasmus maculatipennis> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Pistiäiset Hymenoptera
Yläheimo::  Chalcidoidea
Heimo::  Eulophidae
Suku::  Elasmus
Laji::  maculatipennis
Kaksiosainen nimi
 Elasmus maculatipennis  Girault, 1913 
Synonyymit
 Elasmus maculatipennis rex Girault, 1920   Elasmus maculatipennis biguttatus Girault, 1913   Elasmus biguttatus binotatus Girault, 1915   Elasmus biguttatus Girault, 1913 
Infobox OKNimi-testi OK: 
Elasmus maculatipennis on Elasmus-sukuun ja Eulophidae-heimoon kuuluva hyönteinen – täsmällisemmin pistiäinen. Tieteellisen nimen sille antoi ensimmäisenä Girault vuonna 1913. Sillä ei ole alalajeja.
Kirjallisuutta

Girault, A.A.: ​Australian Hymenoptera Chalcidoidea III. Supplement..  JOURBOOK: Memoirs of the Queensland Museum VOLUME: 2 PAGES: 130-139, 1913.
Verma, M.; Hayat, M.; Kazmi, S.I.: ​The species of.  JOURBOOK: Oriental Insects VOLUME: 36 PAGES: 245-306, 2002.
Elite (täsmennyssivu)

Elite voi tarkoittaa seuraavia:
Elite, avaruustaistelu- ja kaupankäyntipeli
Frontier: Elite II, jatko-osa edelliseen
Elite: Dangerous, moderni jatko-osa edelliseen
ravintola Elite, kulttuurihenkilöiden suosima ravintola Helsingin Töölössä
Elite, mallitoimisto
Elite Varainhoito Oy, suomalainen varainhoitoyhtiö
Moskvitš Elite, neuvostoliittolaisen Moskvitš-automerkin eräs malli
Elite on myös helsinkiläinen lentopalloseura, tunnettu aiemmin nimillä Eiran Riento ja Koiton Riento
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Elite”, voi hakea sivunnimihaulla, laajalla sivunnimihaulla tai tekstihaulla.
Elistan kaupunkipiiri

Elistan kaupunkipiiri (kalmukiksi Элст балһсн, Elst balğsn) on hallinnollinen alue Kalmukiassa Venäjällä. Se käsittää maan pääkaupungin Elistan ympäristöineen ja on rinnastettavissa tasavallan 13 piiriin. Elistan kaupunkipiiri rajoittuu Tselinnin piiriin muuten paitsi etelässä, jossa sen naapurina on Prijutnin piiri. Vuonna 2002 kaupunkipiirin alueella oli 108 511 asukasta, joista 104 254 asui Elistan kaupungissa, 3 638 Aršanin kylässä ja 619 näiden kahden ulkopuolisella alueella. Elistan kaupunkipiirin pinta-ala on 396,57 km², josta varsinaiseen kaupunkiin kuuluu 210,45 km² ja sitä ympäröivään alueeseen 186,12 km².
Elastaani

Lycra-kangasta.
Elastaani (lyhenne EA tai EL), joka tunnetaan myös kauppamerkeillä Lycra ja Spandex, on kevyt polymeerikuitu, joka kestää hyvin erilaisia kemikaaleja (deodorantit) ja hikoilua. Auringonvalo, lika ja kuumuus kuitenkin heikentävät kuitua ja elastaanituotteita olisikin pestävä usein korkeintaan 40 asteessa ja ilman huuhteluainetta. Uimahallissa käynnin jälkeen uimapuku pitäisi pestä pesuaineella, jotta siihen jääneet kloorijäämät eivät haurastuttaisi kangasta rikki.
Elastaani on kemialliselta rakenteeltaan lähellä polyuretaania.
Elastaania kehitettiin 1960-luvulla Yhdysvalloissa käytettäväksi alus- ja urheiluvaatteisiin sekä sukkahousuihin. 1990-luvulla elastaania alettiin lisätä pieninä määrinä myös muihin arjen käyttövaatteisiin antamaan joustoa. Elastaania sisältäviin farkkuihin syntyy kuitenkin polvipussit nopeammin kuin tavallisiin, eikä elastaania sisältävästä lumpusta voida myöskään valmistaa uutta kangasta.
Aiheesta muualla

Wikimedia Commonsissa on kuvia tai muita tiedostoja aiheesta .
Kemiallinen joulukalenteri 15/24: Kuinka pukin parta pysyy paikallaan? (Arkistoitu – Internet Archive) - Tiedetuubi.fi
Diaprysius serullazi piraudi

| Diaprysius serullazi piraudi> Tieteellinen luokittelu |
| --- | --- |
Domeeni:  Aitotumaiset Eucarya
Kunta:  Eläinkunta Animalia
Pääjakso:  Niveljalkaiset Arthropoda
Alajakso:  Kuusijalkaiset Hexapoda
Luokka:  Hyönteiset Insecta
Lahko:  Kovakuoriaiset Coleoptera
Yläheimo:  Haiskiaismaiset Staphylinoidea
Heimo:  Leiodidae
Suku:  Diaprysius
Laji:  serullazi
Alalaji:  piraudi
Kolmiosainen nimi
 Diaprysius serullazi piraudi  Jeannel, 1910 
Synonyymit
 Diaprysius piraudi Jeannel, 1910 
  [ Muokkaa Wikidatassa ] [ ohje ]  
Diaprysius serullazi piraudi on Diaprysius-sukuun ja Leiodidae-heimoon kuuluva eläinlaji. Tieteellisen nimen sille antoi ensimmäisenä Jeannel vuonna 1910. Se on lajin Diaprysius serullazi alalaji.
Levinneisyysalue

Ranska
Kirjallisuutta

Jeannel, R.: ​Note complémentaire sur le genre Diaprysius Ab. (Col. Silphidae)..  Bulletin de la Société Entomologique de France, 1910: 84-87., 1910.
Ei naisia enää!

| Ei naisia enää!> No More Ladies |
| --- | --- |

Ohjaaja:  Edward H. Griffith George Cukor
Käsikirjoittaja:  Donald Ogden Stewart Horace Jackson Sovitus: Rachel Crothers
Perustuu:  A. E. Thomasin näytelmään
Tuottaja:  Edward H. Griffith Irving Thalberg
Säveltäjä:  Edward Ward
Kuvaaja:  Oliver T. Marsh
Lavastaja:  Cedric Gibbons
Pääosat:  Joan Crawford Robert Montgomery Charlie Ruggles Franchot Tone Vivienne Osborne
Valmistustiedot
Valmistusmaa:   Yhdysvallat
Tuotantoyhtiö:  Metro-Goldwyn-Mayer
Ensi-ilta:   14. kesäkuuta 1935  29. joulukuuta 1935
Kesto:  80 minuuttia
Alkuperäiskieli:  englanti
Budjetti:  765 000 USD
Tuotto:  1 623 000 USD
Aiheesta muualla
IMDb 
Elonet
AllMovie
Infobox OKNimi-testi OK: 
Ei naisia enää! (myös Ei enää naisia; engl. No More Ladies) on Edward H. Griffithin ohjaama ja tuottama yhdysvaltalainen romanttinen komedia, joka sai ensi-iltansa vuonna 1935. Elokuvan pääosissa ovat Joan Crawford, Robert Montgomery, Charlie Ruggles, Franchot Tone ja Vivienne Osborne.
Ei naisia enää! perustuu A. E. Thomasin näytelmään No More Ladies, jonka pohjalta Donald Ogden Stewart ja Horace Jackson laativat käsikirjoituksen. Rachel Crothers mukautti alkuperäisen käsikirjoituksen elokuvaa varten, mutta studion muutoksien takia Crothers ei halunnut nimeään elokuvan teksteihin; Crothers oli katkeroitunut studioille siitä, että tämä muutti hänen käsikirjoitustaan. Muut mainitsemattomat elokuvan kirjoittajat ovat Edith Fitzgerald ja George Oppenheimer. Griffithin sairastelu esti häntä viimeistelemästä elokuvaa, joten George Cukor korvasi hänet ja vei elokuvan päätökseen. Häntä ei kuitenkaan mainita elokuvan teksteissä, koska hän oli kieltäytynyt siitä.
Alkuperäinen näytelmä avattiin New Yorkissa 23. tammikuuta vuonna 1934 ja sitä esitettiin 176:n näytöksen ajan. Näytelmän pääosissa olivat Melvyn Douglas ja Lucile Watson. Ohjaaja Griffith ja Irving Thalberg tuottivat elokuvan. Metro-Goldwyn-Mayer toimi elokuvan tuotantoyhtiönä ja jakelijana.
Ei naisia enää! -elokuvan tuotanto alkoi 12. maaliskuuta 1935 ja päättyi huhtikuussa. Ei naisia enää! on Joan Fontainen elokuvadebyytti. Ei naisia enää! sai ensi-iltansa kotimaassaan Yhdysvalloissa 14. kesäkuuta 1935 ja Suomessa 29. joulukuuta 1935. Ei naisia enää! menestyi hyvin taloudellisesti; se tuotti yhteensä 1 623 000 dollaria maailmanlaajuisesti. Yhdysvalloissa elokuva tuotti 1 117 000 dollaria ja ulkomailla 506 000 dollaria. Elokuva julkaistiin DVD:lle 6. huhtikuuta vuonna 2010.
Näyttelijät

| 0 | 1 | 2 |
| --- | --- | --- |
|  Joan Crawford  | … |  Marcia Townsend Warren   |
|  Robert Montgomery  | … |  Sheridan Warren   |
|  Charles Ruggles  | … |  Edgar Holden   |
|  Franchot Tone  | … |  Jim "Jimsy Boysie" Salston   |
|  Edna May Oliver  | … |  Rouva Fanny "Grandma" Townsend   |
|  Gail Patrick  | … |  Therese Germane   |
|  Reginald Denny  | … |  Oliver Allen   |
|  Vivienne Osborne  | … |  Lady Diana Knowleton   |
|  Joan Fontaine  | … |  Caroline "Carrie" Rumsey (nimellä Joan Burfield)   |
|  Arthur Treacher  | … |  Lordi "Ducky" Knowleton   |
|  David S. Horsley  | … |  Herra James McIntyre Duffy   |
|  Jean Chatburn  | … |  Sally French   |
Aiheesta muualla

Ei naisia enää! Internet Movie Databasessa (englanniksi)
Ei naisia enää! Elonet.
Ei naisia enää! AllMoviessa. (englanniksi)
Erkki Mykrä

| Erkki Mykrä> Henkilötiedot |
| --- | --- |
Syntynyt: 26. tammikuuta 1948 Heinola, Suomi
Kansalaisuus:   Suomi
Taiteilija
Ala:  Kuvanveistäjä
Palkinnot
 Kritiikin punnus 1980, Valtion ylimääräinen taiteilijaeläke 2011 
Erkki Mykrän veistos Iines-padonvartija on Koijärvellä.
Erkki Kalervo Mykrä (s. 26. tammikuuta 1948 Heinola) on turkulainen kuvanveistäjä. Hän on myös tehnyt musiikkia.
Mykrä opiskeli Turun Taideyhdistyksen piirustuskoulussa 1969-1972. Hän myös toimi Turun Piirustuskoulun kuvanveiston opettajana 1977-1988. Mykrä on osallistunut kotimaisiin ja ulkomaisiin näyttelyihin vuodesta 1969. Hän on pitänyt yksityisnäyttelyjä vuodesta 1971. Mykrän töitä on Kuopion taidemuseon, Wäinö Aaltosen museon, Lahden taidemuseon ja  Yrjö A. Jäntin kokoelmissa.
Mykrä on toiminut myös muusikkona ja tehnyt omaa musiikkia yhteistyössä muun muassa Pirjo ja Matti Bergströmin kanssa. Yleisradio lähetti Helsingin Vanhalta Ylioppilastalolta Mykrän konsertin vuonna 1979. Vuonna 1980 Yleisradio nimesi Mykrän "Viikon suomalaiseksi lauluntekijäksi". Mykrä julkaisi ensimmäisen LP-levynsä julkistamiskonsertissa Helsingin Tavastia-klubilla 1988.
Diskografia

Singlet
Reino perheineen (1984),
Karjalan rakastavaiset (1986)
Amatöörinäyttelijä (1987)
Hallelujaa!  (1988)
Tyttöni poloinen (1990)
Itsemurha (1994)
Albumit
Mykrä Erkki (1988)
Iiris (1997)
Aiheesta muualla

Erkki Mykrän Youtube-kanava
Erkki Mykrä taiteilijamatrikkelissa
Ernst August

Ernst August voi tarkoittaa seuraavia hallitsijoita ja muita henkilöitä:
Ernst August (1629–1698), Hannoverin vaaliruhtinas
Ernst August (1771–1851), Hannoverin kuningas
Ernst August (1845–1923), Hannoverin kruununprinssi ja kruununtavoittelija, edellisen pojanpoika
Ernst August (1887–1963), Braunschweigin herttua, edellisen poika
Ernst August von Hannover (1914–1987), Hannoverin ja Welfin suvun päämies, edellisen poika
Ernst August von Hannover (s. 1954), Hannoverin ja Welfin suvun päämies, edellisen poika
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ernst August”, voi hakea sivunnimihaulla, laajalla sivunnimihaulla tai tekstihaulla.
Emmi Rakkolainen

Emmi Rakkolainen (s. 8. syyskuuta 1996 Helsinki) on suomalainen jääkiekkoilija, pelipaikaltaan hyökkääjä. Hän on edustanut Naisten Liigassa KJT:tä, Espoo Bluesia ja Kiekko-Espoota kaudesta 2013–2014 alkaen. Hän on kauden 2018–2019 loppuun mennessä pelannut liigassa 167 runkosarjaottelua, joissa hän on tehnyt 56 maalia ja saanut 70 syöttöpistettä. Liigan pudotuspeleissä hän on 16 ottelussa tehnyt kaksi maalia ja saanut kymmenen syöttöpistettä. Hän voittanut yhden SM-kullan.
Rakkolainen on pelannut Suomen alle 18-vuotiaiden maajoukkueessa 24 maaottelua ja tehnyt niissä neljä maalia sekä saanut seitsemän syöttöpistettä. Hän on osallistunut kaksiin ikäluokan MM-kilpailuihin. Hän on ennen kauden 2019–2020 alkua pelannut Suomen naisten maajoukkueessa yhdeksän ottelua ja tehnyt niissä kaksi maalia. Hänet valittiin vuoden 2020 MM-kilpailuihin, jotka kuitenkin peruttiin koronavirusepidemian vuoksi.
Eino Santasalo

Eino Kullervo Santasalo, vuoteen 1906 Sandström  (25. syyskuuta 1903 Helsinki – 4. elokuuta 1961 Helsinki) oli suomalainen sorvari, yrittäjä ja yritysjohtaja, joka perusti kaksi metallialan yritystä ja johti toista kuolemaansa asti.
Eino Santasalon vanhemmat olivat VR:n konepajan ja Wärtsilän Hietalahden telakan seppä Johan Viktor Santasalo, aiemmin Sandström, ja Matilda Frestadius. Hänen puolisonsa oli Rauha Maria Rosvall (1901–1977). Eino Santasalo oli jo nuorena isänsä mukana niittipoikana telakalla ja oppi sittemmin metallimieheksi muun muassa autokorjaamoissa ja toimiessaan sorvaajana. Nimeään kantavan yrityksen hän perusti 1940 Eero Nelimarkan pojan Antti Nelimarkan kanssa. Vuosikymmenen lopulla yritys keskittyi tehdaskoneiden hammas- ja kierukkavaihteiden valmistukseen. Vuonna 1956 Santasalo ja Nelimarkka perustivat prosessiteollisuuden venttiilien valmistukseen Neles -osakeyhtiön, joka siirtyi 1960 kokonaan Nelimarkalle. Santasalolle jäi omistukseen ja johdettavaksi E. Santasalo Oy. Yhtiötä johtivat Eino Santasalon kuoleman jälkeen hänen poikansa.
Aiheesta muualla

Eino Santasalo Biografiasampo.
Ed Westwick

| Ed Westwick |
| --- | --- |
 Ed Westwick heinäkuussa 2010.
Henkilötiedot
Koko nimi:  Edward Jack Peter Westwick
Syntynyt: 27. kesäkuuta 1987 (ikä 37) Stevenage, Hertfordshire, Englanti, UK
Ammatti:  näyttelijä, muusikko
Näyttelijä
Taiteilijanimet:  Ed
Aktiivisena:  2006-
Merkittävät roolit:  Chuck Bass TV-sarjassa Gossip Girl
Aiheesta muualla
IMDb
Edward ”Ed” Jack Peter Westwick (s. 27. kesäkuuta 1987) on englantilainen näyttelijä, joka on tullut tutuksi sarjasta Gossip Girl. Gossip Girlissä Ed nähdään kieron ja komean porvarinuoren Chuck Bassin roolissa. Ed on seurustellut Jessica Szohrin kanssa, joka näyttelee Gossip Girlissä Vanessaa.
Ura

Westwick opiskeli National Youth Theatressa Lontoossa. Hän esiintyi brittiläisessä televisiosarjoissa Tohtorit (hahmona nimeltä ”Holden”), Sairaalaelämää (”Johnny Cullin”) ja Afterlife (”Darren”). Hän on myös näytellyt elokuvissa Murto ja varkaus, Ihmisen pojat, Son of Rambow, S. Darko, joka julkaistiin suoraan DVD:lle 12. toukokuuta 2009, ja kauhuelokuvassa 100 Feet.
Westwick johtaa brittiläistä indierock-bändia nimeltä The Filthy Youth, jossa hänen lisäkseen soittavat Benjamin Lewis Allingham, Jimmy Wright, Mitch Cox ja John Vooght. Koska Westwick ei ole ollut viime aikoinamilloin? kuvauskiireidensä takia paljoa mukana bändinsä touhuissa, jonka juuret on Isossa-Britanniassa, hän on ajatellut koota toisen bändin New Yorkiin.
Westwick esiintyi K-Swissin mainoksissa, ja näin ollen hänestä tuleemilloin? toinen Gossip Girlissä esiintynyt näyttelijä joka mainostaa urheilujalkineita (Leighton Meester mainosti Reebokia).
Westwick seurusteli pari vuotta näyttelijä Jessica Szohrin kanssa, joka näyttelee Gossip Girl -sarjassa Vanessa Abrahamsia. Pari kuitenkin erosi toukokuussa 2010.
Filmografia > Elokuvat

| Vuosi | Nimi | Rooli | Huomioita |
| --- | --- | --- | --- |

| 2006 | Ihmisen pojat | Alex |  |
| 2006 | Murto ja varkaus | Zoran |  |
| 2007 | Son of Rambow | Lawrence Carter |  |
| 2008 | 100 Feet | Joey |  |
| 2009 | S. Darko | Randy |  |
| 2010 | Humiseva harju | Heathcliff |  |
| 2011 | Chalet Girl | Jonny |  |
| 2011 | J. Edgar | Agent Smith |  |
| 2013 | Romeo ja Julia | Tybalt |  |
Filmografia > Televisio > Pääroolit

| Vuosi | Nimi | Rooli | Jakso |
| --- | --- | --- | --- |

| 2007 - 2012 | Gossip Girl | Chuck Bass | 1. kausi - 18 jaksoa  2. kausi - 25 jaksoa  3. kausi - 22 jaksoa  4. kausi - 22 jaksoa  5. kausi -  24 jaksoa 6. kausi - 10 jaksoa  |
Filmografia > Televisio > Vieras esiintymiset

| Vuosi | Nimi | Rooli | Jakso |
| --- | --- | --- | --- |

| 2006 | Tohtorit | Holden Edwards | 07x154 - ”Young Mothers Do Have 'Em” |
| 2006 | Sairaalaelämää | Johnny Cullin | 20x029 - ”Family Matters” |
| 2006 | Afterlife | Darren | 02x001 - ”Roadside Bouquets” |
Palkinnot ja ehdokkuudet

| 0 | 1 | 2 | 3 | 4 |
| --- | --- | --- | --- | --- |

| Vuosi | Kategoria | TV-sarja | Palkinto | Tulos |
| 2008 | TV-Läpimurto (mies) | Gossip Girl | Teen Choice Award | Ehdokkuus |
| 2008 | TV-vihollinen | Gossip Girl | Teen Choice Award | Voitto |
| 2009 | Läpimurto (mies) | Gossip Girl | Young Hollywood Awards | Voitto |
| 2009 | TV-vihollinen | Gossip Girl | Teen Choice Award | Voitto |
Aiheesta muualla

edwestwick.com
Myspace: The Filthy Youth
Emmi Särkioja

Emmi Särkioja (s. 22. tammikuuta 1998 Tyrnävä) on suomalainen pesäpalloilija. Särkioja edustaa Superpesiksessä pelaavaa Kempeleen Kiriä. Hänen kasvattajaseuransa on Tyrnävän Tempaus. Särkioja on pelannut yhden Itä-Länsi-ottelun vuonna 2019. Hän pelaa ulkokentällä kakkosvahtina ja sisäpelissä kotiuttajana. Särkioja on pelannut 151 Superpesiksen runkosarjaottelua. Näissä otteluissa hän on lyönyt kuusi kunnaria ja sata tavallista juoksua, tuonut 41 juoksua ja kerännyt 446 kärkilyöntipistettä. Särkioja on pelannut 23 Superpesiksen ylempien pudotuspelien ottelua. Näissä otteluissa hän on lyönyt seitsemän tavallista juoksua, tuonut kaksi juoksua ja kerännyt 45 kärkilyöntipistettä. Tilastot päivitetty ennen kauden 2023 alkua.
Emmi Viljanen

Emmi Viljanen (s. 2001) on suomalainen voimanostaja. Hänellä on nimissään 24 voimanoston Suomen ennätystä. Hän on 14-vuotiaana nostanut kyykystä 73 kilogrammaa, penkkipunnerruksessa 35,5 kilogrammaa ja nostossa 71,5 kilogrammaa. Yhteistulokseksi tulee näin 180 kilogrammaa. Hänen tuloksensa ovat Suomen ennätysiä yhteistuloksessa, välinevoimanostossa ja klassisessa voimanostossa. Tulokset ovat Suomen ennätysiä sekä 17-, 20- että 23-vuotiaiden ikäluokissa.
Viljanen edustaa Turengin Sarastusta. Häntä valmentaa hänen isänsä Marko Viljanen.
Emmi Silvennoinen

Emmi Silvennoinen
Emmi Silvennoinen on suomalainen muusikko ja säveltäjä, jonka instrumentti on kosketinsoittimet. Parhaiten hänet tunnetaan Ensiferumin kosketinsoittajana vuosina 2007-2016. Liittyessään Ensiferumiin hän korvasi silloisen kosketinsoittajan Meiju Enhon. Lisäksi Silvennoinen soitti koskettimia Exsecratus-yhtyeessä.
Keväällä 2016 Silvennoinen ilmoitti jättäytyvänsä perhesyistä pois Ensiferumista.
Käännös suomeksi
Desert Planet

| Desert Planet |
| --- | --- |
 Desert Planet Assembly-tietokonetapahtumassa, Tampereella vuonna 2008.
Tiedot
Toiminnassa:  1999–
Tyylilaji:  bitpop
Kotipaikka:   Lappi, Suomi
Jäsenet:  Jukka Tarkiainen   Jari Mikkola   Antti Hovila  
Levy-yhtiö:  Stupido Records   9pm Records  
Aiheesta muualla
www.desertplanet.com
Infobox OKNimi-testi OK: 
Desert Planet on lappilainen elektronista musiikkia esittävä yhtye, johon kuuluvat Jukka Tarkiainen, Jari Mikkola ja Antti Hovila. Yhtye on perustettu vuonna 1999.
Videopelit, lo-fi ja sci-fi

Desert Planetin elektroninen musiikki on saanut vaikutteita 1980- ja 1990-luvun videopeleistä. Suurimmat vaikutteet tulevat 8-bittisistä videopeleistä ja 1980-luvun kolikkopeleistä. Tällöin musiikkityyli on luonnehdittavissa bitpopiksi, mikromusiikiksi, tietokonerockiksi, game popiksi, teknologiakitschiksi tai yhtyeen omin sanoin, "donkey kong honky tonkiksi". Bitpop -musiikkityylissä yleensä ainakin osa musiikista tuotetaan 8-bittisillä tietokoneilla tai pelikonsoleilla. Yhtye on käyttänyt musiikissaan myös vaikutteita tv- ja elokuvamusiikista ja videopelikulttuurista yleisemminkin.
Desert Planet musiikki edustaa myös lo-fi-liikehdinnän uutta aaltoa. Lo-fi-muusikoilla on oma estetiikka ja omat tavat toimia. Lo-fi-musiikki on Hi-Fi-musiikin vastakohta. Musiikkibisneksen rakenteissa vastustetaan keskittymistä ja kannustetaan tuottamaan musiikkia "tee-se-itse" -hengessä. Lo-fi-musiikki tuotetaan pääasiassa halvoilla laitteilla, tietokoneohjelmilla ja leluilla. Musiikkia ei äänitetä eikä tuoteta laadukkaissa studioissa ammattilaisten kanssa vaan tuotetaan yleensä itse kotitietokoneilla kotona. Lo-fi-musiikin jakelu tapahtuu omia kanavia pitkin – yleensä internetin kautta.
Desert Planet yhtyeen science fiction -henkiset musiikkivideot ja niissä esiintyvä b-luokan estetiikka toistuu myös bändin keikoilla. Yhtye esiintyy itsetehdyissä avaruusasuissa vihreine kypärineen ja valkokankaalle heijastetaan tyylin mukaisia videoprojisointeja. Projisointien tyylilaji on osittain 1980-luvun videopeleistä tuttua pelkistettyä minimalismia pikseli-hahmoineen. Projisoinneista vastaa vj Antti Hovila.
Taustaa ja palkinto

Alussa Desert Planet oli Jukka Tarkiaisen sooloprojekti. Ensimmäiset Desert Planet -tyyliset kappaleet syntyivät vuoden 1999 keväällä ja maaliskuussa 2001 ilmestyi ensimmäinen albumi "Asteroid Hopper". Levyllä Tarkiainen yhdisti omia kokemuksiaan 80-luvun videopeleistä, tieteiselokuvista ja lisäsi musiikkiin absurdia huumoria. Saman vuoden syksyllä ohjasi Jari Mikkola "Asteroid Hopper" -musiikkivideon ja liittyi sen jälkeen yhtyeeseen. Jari Mikkolan liittymisen jälkeen yhtye aloitti keikkailun kesällä 2002.
2003 ilmestyi Spinefarmin ODOR-levymerkillä yhtyeen toinen albumi Joystick Pop. Syksyllä yhtye pääsi edustamaan Suomea Ranskaan suomalaista musiikkia esitteleville juhlaviikoille. Vj Antti Hovila lähti mukaan 2003 näille Ranskan keikoille ja jäi yhtyeeseen vakituiseksi jäseneksi.
Desert Planet on keikkaillut Ranskan ja kotimaan lisäksi Saksassa, Hollannissa, Sveitsissä, Itävallassa ja Venäjällä.
Desert Planetin musiikkiin vaikuttaa myös muusikkojen tausta pohjoisissa kitararock-yhtyeissä Jalla Jalla ja Greenhouse_A.C.. Nämä vaihtoehtorockia soittaneet rovaniemeläiset yhtyeet toimivat 1980- ja 1990-luvuilla julkaisten useita albumeita sekä Suomessa että ulkomailla.
Joulukuussa 2005 Lapin läänin taidetoimikunta myönsi Desert Planetille vuoden 2005 Lapin läänin taidepalkinnon. On erittäin harvinaista, että tämä taidepalkinto annetaan pop-yhtyeelle. Perusteluina palkitsemiselle oli mm. omatoiminen kulttuurivienti Keski-Eurooppaan, uuden tekniikan omaperäinen käyttö pop-musiikissa ja yhtyeen uutta luova internetin käyttö. Palkinnon ovat aiemmin saaneet mm. taidemaalari Reidar Särestöniemi, saamelaistaiteilija Nils Aslak Valkeapää, kirjailija-kuvataiteilija Rosa Liksom.